Der vises en fejlmeddelelse, og scanneren scanner ikke
Hvis du benytter Windows XP Home Edition, XP Professional eller 2000 Professional sammen med en USB 2.0-forbindelse, kan det ske, at scanneren holder op med at scanne, og du får vist meddelelsen "Cannot properly communicate with the scanner. Make sure the scanner is on, properly connected, and properly set up to scan. If using a SCSI connection, restart your computer." (Kan ikke kommunikere korrekt med scanneren. Kontroller, at scanneren er tændt, tilsluttet korrekt, og at den er sat korrekt op til at scanne. Genstart computeren, hvis du bruger en SCSI-forbindelse).
Hvis det sker, skal du installere en programrettelse ved at følge anvisningerne nedenfor.

1. Kontroller, at scanneren er sluttet til computeren, og at den er tændt. Kontroller, at alle unødvendige programmer er lukket.
2. Indsæt cd'en med scannersoftwaren i cd-rom-drevet. Klik på Afslut, hvis installationsprogrammet automatisk startes.
3. Til Windows XP-brugere:
   Klik på Start, klik på Denne computer, og vælg derefter EPSON. Vælg Åbn i menuen Filer.
   Til Windows 2000-brugere:
   Dobbeltklik på ikonet Denne computer, vælg EPSON, og vælg derefter Åbn i menuen Filer.
4. Dobbeltklik på esuf52e.exe i mappen u2patch.
5. Når programrettelsen er installeret, skal du tage USB-kablet ud af computeren og derefter sætte det tilbage i samme port.

Bemærk!
Hvis du skifter USB-port, skal du installere programrettelsen igen.
Copyright(C) 2005 by Seiko Epson Corporation

NPDJZ-01149-01