| Kezdőlap > Az eredeti ráhelyezése a lapolvasóra Dokumentumok és fényképek elhelyezése Nagyméretű vagy vastag dokumentumok elhelyezése Dokumentumok beolvasásakor tartsa be a szerzői jogi törvények előírásait. Ne olvasson be publikált szövegeket vagy képeket anélkül, hogy ellenőrizné azok szerzői jogi státuszát.
| Figyelem:
Ne helyezzen súlyos tárgyat, illetve ne gyakoroljon erős nyomást a dokumentumasztal üvegére.
| Megjegyzés:
Az ebben a részben található illusztrációkon többnyire a Perfection 3490 Photo modell látható, így előfordulhat, hogy a képeken látható lapolvasó nem pontosan egyezik meg a Perfection 3590 Photo típussal. Az utasítások éppúgy alkalmazhatók, az ettől eltérő esetekre pedig megjegyzések utalnak. Ha egyszerre több fényképet vagy névjegykártyát szeretne beolvasni a külön beszerezhető Multi Photo Feeder segítségével, olvassa el a Fényképek és névjegykártyák betöltése a Multi Photo Feeder adagolóba című témakört.
| Nyissa fel a lapolvasó fedelét.
Győződjön meg arról, hogy a dokumentumpárna rögzítve van a fedélhez. Ha nincs rögzítve, olvassa el A dokumentumpárna visszahelyezése című részt.
| Helyezze a dokumentumot vagy a fényképet szöveggel vagy képpel lefelé az üvegre. Ügyeljen arra, hogy a dokumentum vagy a fénykép a lapolvasó elülső szegélyéhez illeszkedjen, közepe pedig egybeessen a nyíl alakú jelzéssel.
|  | Megjegyzés:
Ne helyezze a dokumentumot a dokumentumasztal üvegének jobb oldali szegélyén lévő jelzéseknél lejjebb.
| A lapolvasó üvegének vízszintes és függőleges széleitől vett 5 mm-es területen nem végezhető lapolvasás. Ha a dokumentumot a dokumentumasztal sarkába helyezi, tegye kissé feljebb és beljebb, így elkerülheti a dokumentum szélének levágását.
a, b. A nem beolvasható, legfeljebb 5 mm-es terület
| Ha több fényképet olvas be egyszerre, a fényképeket legalább 20 mm-re helyezze el egymástól.
|  | Megjegyzés:
Ha nagyméretű vagy vastag dokumentumot olvas be, leveheti a lapolvasó fedelét a készülékről. További tudnivalók: Nagyméretű vagy vastag dokumentumok elhelyezése.
| Óvatosan zárja le a lapolvasó fedelét, úgy, hogy ne mozduljon el az eredeti dokumentum.
|  | Megjegyzés:
Ügyeljen a dokumentumasztal tisztaságára. Ne hagyjon fényképeket hosszú ideig a dokumentumasztalon, mert hozzáragadhatnak az üveghez.
A dokumentum vagy a fénykép beolvasásához olvassa el a Beolvasás indítása a lapolvasó gombjaival című témakört. Nagyméretű vagy vastag dokumentumok elhelyezése Ha nagyméretű vagy vastag dokumentumot olvas be, leveheti a lapolvasó fedelét a készülékről.
| A lapolvasó kikapcsolásához húzza ki a tápkábelt a konnektorból.
| Húzza ki a lapolvasó fedelének kábelét.
| Nyissa fel a lapolvasó fedelét.
| Távolítsa el a fedelet a lapolvasóról függőlegesen felfelé húzva.
| A lapolvasó bekapcsolásához dugja be a tápkábelt a konnektorba.
|  | Megjegyzés:
Ha a fedél nélkül végzi a lapolvasást, finoman lenyomva egyenesítse ki a dokumentumot.
| A lapolvasás befejezését követően az eltávolítás lépéseit fordított sorrendben elvégezve helyezze vissza a lapolvasó fedelét.
Vissza az elejére |