| Kezdőlap > Karbantartás A lapolvasó tisztítása A hosszú ideig tartó, megbízható működés érdekében időnként az alábbiak szerint meg kell tisztítani a lapolvasót.
| A lapolvasó kikapcsolásához húzza ki a tápkábelt a konnektorból.
| Enyhe tisztítószerrel kevert vízben megnedvesített ruhával tisztítsa meg a külső borítást.
| Ha a dokumentumasztal üveglapja bepiszkolódik, puha, száraz ruhával tisztítsa meg. Ha a dokumentumasztal üveglapjára zsírfolt vagy más, nehezen eltávolítható anyag kerül, kevés üvegtisztítóval és puha ruhával tisztítsa meg. Teljesen törölje le róla a folyadékot.
| Távolítsa el a dokumentumpárnát, és tisztítsa meg a fóliaegység ablakát a 3. lépésben leírtak szerint.
a. a fóliaegység ablaka Ügyeljen arra, hogy a dokumentumasztal üveglapjára és a fóliaegység ablakára ne rakódjon le por. A portól foltok keletkezhetnek a beolvasott képeken.
| Figyelem:
Ne fejtsen ki erős nyomást a dokumentumasztal üveglapjára. Gondosan ügyeljen arra, hogy ne karcolja és ne rongálja meg a dokumentumasztal üveglapját. Ne használjon erős sörtéjű súrolókefét a tisztítására. Ha megsérül az üveglap, romolhat a lapolvasás minősége. Ne tisztítsa a lapolvasót alkohollal, hígítóval vagy maró hatású oldószerrel. Az ilyen vegyszerek megrongálhatják a lapolvasó alkatrészeit és burkolatát. Vigyázzon, hogy ne kerüljön folyadék a lapolvasó mechanikus rendszerébe és elektronikus alkatrészeire. Ez helyrehozhatatlan károkat okozhat a készülék mechanikus részeiben és áramköreiben. Ne fecskendezzen kenőanyagot a lapolvasó belsejébe. Ne bontsa meg a lapolvasó borítását.