| Kezdőlap > Speciális beolvasási feladatok Közvetlen beolvasás PDF-fájlba A lapolvasó Scan to PDF (Beolvasás PDF-be) gombjának segítségével beolvashatja a dokumentumasztalon lévő dokumentum több lapját, majd egyetlen PDF-fájlba mentheti. Az EPSON Scan megjelenít egy szerkesztőablakot, amelyben megtekintheti a beolvasott oldalakat, és tetszés szerint átrendezheti, forgathatja vagy törölheti őket.
| Helyezze az eredeti dokumentum első oldalát a lapolvasóra. Lásd: Dokumentumok és fényképek elhelyezése.
| Nyomja meg a Scan to PDF (Beolvasás PDF-be) gombot. Ekkor megjelenik az EPSON Scan ablaka.
| Ha az EPSON Scan ablakának jobb felső sarkában található Mode (Mód) listában a Full Auto Mode (Automatikus mód) van kiválasztva, kattintson a Scan (Beolvasás) gombra.
Ha a Mode (Mód) listában a Home Mode (Otthoni mód) vagy a Professional Mode (Professzionális mód) van kiválasztva, lásd: Alapvető beállítások kiválasztása.
|  | Megjegyzés:
Ha módosítani szeretné a beolvasási üzemmódot, olvassa el A beolvasási mód megváltoztatása című részt.
| Ekkor megjelenik a File Save Settings (Fájlmentési beállítások) ablak:
A program automatikusan kiválasztja a PDF fájltípus-beállítást, és alatta megjeleníti a Paper Size (Papírméret), az Orientation (Tájolás), a Margin (Margó) és a Compression (Tömörítés) beállítás aktuális értékét.
| Ha módosítani szeretné az aktuális PDF-beállítások bármelyikét, kattintson az Options (Beállítások) gombra. Ekkor megjelenik a az EPSON PDF Plug-in Settings (EPSON PDF beépülő modul beállításai) ablak:
Adja meg a dokumentumnak megfelelő beállításokat, majd kattintson az OK gombra. Újra megjelenik a File Save Settings (Fájlmentési beállítások) ablak.
| Ha végzett a fájlmentési beállítások kiválasztásával, kattintson az OK gombra. Az EPSON Scan beolvassa az oldalt, és megjeleníti az alábbi ablakot:
| Ha csak egy dokumentumoldalt olvas be, kattintson az Edit page (Oldal szerkesztése) gombra, és folytassa a 8. lépéssel.
Ha több oldalt olvas be, kattintson az Add page (Oldal hozzáadása) gombra, cserélje ki az első oldalt a második oldallal a dokumentumasztalon, és kattintson a Scan (Beolvasás) gombra. Ismételje meg ezt a lépést minden dokumentumoldal esetében. Ha befejezte, kattintson az Edit page (Oldal szerkesztése) gombra, és folytassa a 8. lépéssel.
| Ekkor megjelenik az Editing Page (Oldal szerkesztése) ablak, melyben a beolvasott oldalak miniatűr képe látható:
|  | Megjegyzés:
Ha törölte a jelet az EPSON PDF Plug-in Settings (EPSON PDF beépülő modul beállításai) ablakban található Display the Editing Page dialog box before saving the files (Az Oldal szerkesztése párbeszédpanel megnyitása a fájlok mentése előtt) négyzetből, az Editing Page (Oldal szerkesztése) ablak nem jelenik meg. Folytassa a 9. lépéssel.
Az Editing Page (Oldal szerkesztése) ablakban megjelenik a beolvasott oldalak miniatűr képe. A főablak alatt található eszközök segítségével kijelölheti, forgathatja, átrendezheti és törölheti a dokumentum oldalait. További részletekért kattintson a Help (Súgó) gombra. Ha az összes dokumentumoldalt módosítás nélkül szeretné menteni a PDF-fájlba, folytassa a 9. lépéssel. Ha csak bizonyos oldalakat szeretne menteni, kattintson a páros vagy a páratlan oldalakat jelző ikonokra, illetve kattintson azokra az oldalakra, amelyeket menteni szeretne a PDF-fájlba. Forgatáshoz vagy törléshez kattintson a kívánt oldalakra, illetve a páratlan, a páros vagy az összes oldalt jelző ikonok segítségével jelölje ki az oldalakat. Ezután a forgatáshoz kattintson a balra vagy a jobbra történő forgatás ikonjára, a törléshez pedig használja a törlés ikonját.
|  | Megjegyzés:
A törlés ikonja nem használható, ha az összes dokumentumoldal ki van jelölve.
| Amikor befejezte a dokumentumoldalak szerkesztését, kattintson az OK gombra. A program egy PDF-fájlban a megadott helyre menti a dokumentumot, és újra megjeleníti az EPSON Scan ablakát.
| Az EPSON Scan programból való kilépéshez kattintson a Close (Bezárás) gombra.