| Kezdőlap > A külön beszerezhető Multi Photo Feeder használata Fényképek és névjegykártyák betöltése a Multi Photo Feeder adagolóba Fénykép- és névjegykártya-specifikációk
| Figyelem:
A fontos vagy egyedi fényképek és névjegykártyák beolvasását mindig a dokumentumasztal segítségével végezze. A por, súrlódás vagy begyűrődés következtében megsérülhet a fénykép vagy a névjegykártya, ha a Multi Photo Feeder adagolóba tölti be. Mielőtt betöltené a fényképeket vagy névjegykártyákat, mindkét oldalukról távolítsa el a port. A lapolvasó károsodásának megelőzése érdekében ne olvasson be sérült fényképeket vagy névjegykártyákat a Multi Photo Feeder segítségével. Egyszerre legfeljebb 24 fénykép vagy névjegykártya olvasható be. Győződjön meg arról, hogy a fényképek vagy névjegykártyák mérete, vastagsága és állapota megfelel a Fénykép- és névjegykártya-specifikációk című részben felsorolt előírásoknak. Ne használja a Multi Photo Feeder adagolót tintasugaras nyomtatóval készült fényképek vagy névjegykártyák beolvasására azok károsodásának elkerülése érdekében. A fényképek, illetve a névjegykártyák azonos méretűek legyenek. Mielőtt betöltené a fényképeket vagy névjegykártyákat a Multi Photo Feeder adagolóba, győződjön meg arról, hogy a lapolvasó fedelét eltávolította, és nincs semmi a dokumentumasztalon. A károsodás elkerülése érdekében legfeljebb 5 alkalommal olvasson be egy fényképet vagy névjegykártyát a Multi Photo Feeder segítségével.
| Emelje fel kissé a gyűjtőtálcát, és tartsa felemelve.
| Töltsön be legfeljebb 24 lefelé fordított fényképet vagy névjegykártyát az adagolóba úgy, hogy a fénykép vagy névjegykártya rövidebb oldala és az oldal teteje nézzen előre.
|  | Megjegyzés:
A fényképeket vagy névjegykártyákat ne a hosszabbik oldalukkal töltse be.
|  | Figyelem:
Ügyeljen arra, hogy haja, ruházata és keze ne érjen hozzá a Multi Photo Feeder adagolótálcájához. Ellenkező esetben sérülés érheti, kárt okozhat a lapolvasóban, vagy mindkét eset előfordulhat.
| Engedje el a gyűjtőtálcát, és csúsztassa a papírvezetőket a fényképek vagy névjegykártyák széléig.
| Megjegyzés:
A fényképeket vagy névjegykártyákat ne töltse feljebb a papírvezetőn található nyíl alakú jelzésnél. Ha keskenyebbek a papírvezetőknél, csúsztassa a fényképeket vagy névjegykártyákat a bal oldali papírvezetőhöz.
Ezek után olvassa el a fényképek vagy névjegykártyák beolvasását ismertető Beolvasás a Multi Photo Feeder segítségével című témakört. Fénykép- és névjegykártya-specifikációk Az alábbi specifikációknak megfelelő fényképeket és névjegykártyákat tölthet be a Multi Photo Feeder adagolóba:
Méret: | Szélesség: 50–102 mm Hosszúság: 82–152 mm
Vastagság: | 0,2 – 0,34 mm
Dokumentumtípus: | Mátrixnyomtatóval, lézernyomtatóval vagy faxkészülékkel kinyomtatott fényképek és névjegykártyák
A betöltés előtt győződjön meg arról, hogy a fényképek és névjegykártyák megfelelnek az alábbi feltételeknek: Mindkét oldaluk pormentes. A rajtuk lévő tinta száraz. Nem túl sötétek. Nincs rajtuk lyuk, szakadás vagy gyűrődés, és nincs hozzájuk csatolva semmi. Nincsenek rajtuk kapcsok vagy más olyan tárgyak, amelyek kárt tehetnek az adagoló mechanikájában. Nincs rajtuk hajtás a szélekhez 5 mm-nél közelebb. Nem többpéldányosak vagy kötegeltek. A hátoldalukon nincs indigóbevonat. Nincsenek rajtuk kivágott részek. A vastagságuk 0,2 – 0,34 mm. Nem tintasugaras nyomtatóval készültek. A fényképek nem Polaroid® fényképezőgéppel készültek. A fényképek nem panorámafényképek. A fényképek vagy névjegykártyák mérete az 50 × 82 mm és a 102 × 152 mm közötti tartományba esik. Az 50 × 82 mm-es méretnél valamivel kisebbeket a bal oldali papírvezetőhöz igazítva kell betölteni.
| Megjegyzés:
A fenti feltételektől eltérő fényképek vagy névjegykártyák esetén távolítsa el a Multi Photo Feeder adagolót, és a beolvasást a dokumentumasztal üvegén végezze. További tudnivalók: A Multi Photo Feeder eltávolítása.
Vissza az elejére |