| Kezdőlap > Dokumentumok és fényképek beolvasása Az EPSON Scan beállításainak kiválasztása Az EPSON Scan program üzemmódjainak áttekintése Fájlmentési beállítások kiválasztása A Full Auto (Automatikus) mód használata A beolvasási mód megváltoztatása Alapvető beállítások kiválasztása A beolvasási felbontás kiválasztása Beolvasási terület – előkép megjelenítése és módosítás A szín- és egyéb képbeállítások módosítása A beolvasási méret kiválasztása A beolvasás befejezése Az EPSON Scan program üzemmódjainak áttekintése Az EPSON Scan program lehetővé teszi a beolvasás összes beállításának felügyeletét, és háromféle módban használható: A Full Auto Mode (Automatikus mód) lehetővé teszi a könnyű és gyors beolvasást bármilyen beállítás kiválasztása és az előkép megtekintése nélkül. Ez az EPSON Scan program alapértelmezés szerinti módja. A Full Auto (Automatikus) mód akkor a legmegfelelőbb, ha a dokumentumokat vagy fényképeket 100%-os méretben kell beolvasni, és a beolvasás előtt nincs szükség az előkép megjelenítésére. A Customize (Testreszabás) gombra kattintva helyreállíthatja a fakó színeket. Az ebben a módban végzett beolvasással kapcsolatos útmutatót lásd: A Full Auto (Automatikus) mód használata. Az ebben a módban a külön beszerezhető Multi Photo Feeder segítségével történő beolvasással kapcsolatos útmutatót lásd: Beolvasás a Multi Photo Feeder segítségével. A Home Mode (Otthoni mód) lehetővé teszi bizonyos beolvasási beállítások testre szabását, valamint a hatásuk ellenőrzését az előképen. A Home (Otthoni) mód használata akkor a legmegfelelőbb, ha a beolvasás előtt szeretné megtekinteni a fényképek, a film vagy a diák előképét. A beolvasás során méretezheti a képet, beállíthatja a beolvasási területet, és számos egyéb képbeállítást végezhet el, beleértve a színek helyreállítását és a pornyomok eltávolítását is. A Home (Otthoni) módra átváltással kapcsolatos útmutatót lásd: A beolvasási mód megváltoztatása. A beolvasási művelet lépéseit lásd: Alapvető beállítások kiválasztása. Az ebben a módban a külön beszerezhető Multi Photo Feeder segítségével történő beolvasással kapcsolatos útmutatót lásd: Beolvasás Home (Otthoni) módban. A Professional Mode (Professzionális mód) a beolvasási beállítások teljes körű felügyeletét biztosítja, és lehetővé teszi mindezek hatásának ellenőrzését az előképen. A Professional (Professzionális) mód használata akkor a legmegfelelőbb, ha a beolvasás előtt szeretné megtekinteni az előképet, valamint alapos és részletes korrekciót szeretne végezni. A képeket élesítheti, színkorrekciót végezhet rajtuk, valamint az eszközök széles körével javíthatja a minőségüket, beleértve a színhelyreállítást és a pornyomok eltávolítását is. A Professional (Professzionális) módra átváltással kapcsolatos útmutatót lásd: A beolvasási mód megváltoztatása. A beolvasási művelet lépéseit lásd: Alapvető beállítások kiválasztása. Az ebben a módban a külön beszerezhető Multi Photo Feeder segítségével történő beolvasással kapcsolatos útmutatót lásd: Beolvasás Professional (Professzionális) módban. Vissza az elejére Fájlmentési beállítások kiválasztása A File Save Settings (Fájlmentési beállítások kiválasztása) ablakban kell kiválasztani a menteni kívánt beolvasott képfájl helyét, nevét és formátumát.
| Adja meg a File Save Settings (Fájlmentési beállítások) ablakban azt a mappát, amelybe a beolvasott képet menteni szeretné. Windows rendszerben kattintson a Browse (Tallózás), Macintosh rendszerben pedig a Choose (Válasszon) gombra, és jelölje ki a megfelelő mappát.
| Betűkből és számokból álló karaktersorozat segítségével adja meg a fájlnév előtagját. A fájlnév automatikusan kiegészül egy háromjegyű számmal. A Start Number (Kezdő érték) beállítást szükség esetén módosíthatja. Ha több képet olvas be egyszerre, mindegyik kép eltérő háromjegyű számot kap.
|  | Megjegyzés:
Windows rendszerben a következő karakterek nem használhatók az előtagban: \, /, :, ., *, ?, ", <, >, │ Macintosh rendszerben kettőspont (:) nem használható az előtagban.
| Válassza ki a kívánt fájlformátumot az alábbi táblázatban leírtak szerint. A formátumtól függően az Options (Beállítások) gomb elérhetővé válhat további beállítások elvégzéséhez.
Formátum (Fájlkiterjesztés) | Magyarázat
BITKÉP (*.BMP) (csak Windows rendszerben) | A Windows szabványos képfájlformátuma. A Windows-programok többsége – így a szövegszerkesztők is – be tudják olvasni az ilyen formátumú képeket, illetve képesek ilyeneket készíteni.
JPEG (*.JPG) | Tömörített fájlformátum, melyben a tömörítés mértéke kiválasztható. A JPEG formátum segítségével jelentősen tömöríthetők a képadatok. Minél nagyobb azonban a tömörítés mértéke, annál rosszabb a kép minősége. Tömörítés után az elveszett képminőséget biztosító adatok nem nyerhetők vissza, és minden mentés alkalmával romlik a kép minősége. Ha később módosításra és retusálásra van még szükség, a TIFF-formátum használatát ajánljuk.
Multi-TIFF (*.tif) | Olyan TIFF-formátum, amelyben egy fájl több oldalt tartalmaz. A mentés előtt szerkesztheti is a beolvasott képeket. Részletes tájékoztatást az EPSON Scan súgójában talál. A Multi-TIFF fájlok megnyitásához olyan programra van szükség, amely támogatja ezt a formátumot.
PDF (*.PDF) | Olyan dokumentumformátum, amely Windows és Macintosh rendszerben is olvasható (platformtól független). A PDF-dokumentumok használatához az Adobe Reader® vagy az Acrobat® programra van szükség. Többoldalas dokumentumok egyetlen PDF-fájlba menthetők. Színes vagy szürkeárnyalatos képek PDF-formátumban való mentése esetén kiválaszthatja a tömörítés mértékét. A mentés előtt szerkesztheti is a beolvasott képeket. További tudnivalók: Közvetlen beolvasás PDF-fájlba.
PICT (*.PCT) (csak Macintosh rendszerben) | A Macintosh szabványos képfájlformátuma. A Macintosh-programok többsége – így a szövegszerkesztők is – be tudják olvasni az ilyen formátumú képeket, illetve képesek ilyeneket készíteni.
PRINT Image Matching II JPEG (*JPG) vagy TIFF (*.TIF) | Olyan fájlformátum, amely a jobb minőség és a szélesebb színtartomány érdekében PRINT Image Matching II adatokat tartalmaz. A Print Image Matching II formátummal kompatibilis nyomtatók így élénk színekkel, élethűen nyomtathatják ki az ilyen adatokat tartalmazó képeket. (A PRINT Image Matching adatok nem befolyásolják a képernyőn megjelenő kép minőségét.) JPEG vagy TIFF formátumban használható.
TIFF (*.TIF) | Különböző programok (például képfeldolgozó- és DTP-programok) közötti adatcserére szolgáló fájlformátum. Fekete-fehér kép beolvasásakor megadható a tömörítés típusa.
| Az ablak alján lévő jelölőnégyzetek segítségével az alábbiakra nyílik lehetősége:
| Overwrite any files with the same name (Az azonos nevű fájlok felülírása) Jelölje be ezt a lehetőséget, ha újból fel szeretné használni a kijelölt helyen lévő fájlnevet, és szeretné felülírni az azonos néven szereplő korábbi fájlokat. Show this dialog box before next scan (A párbeszédpanel megjelenítése a következő beolvasás előtt) Jelölje be ezt a lehetőséget, ha azt szeretné, hogy a beolvasás előtt automatikusan megjelenjen a File Save Settings (Fájlmentési beállítások) ablak. Amennyiben törli a jelet a négyzetből, a Scan (Beolvasás) gombtól jobbra lévő nyílra kell kattintania és a File Save Settings (Fájlmentési beállítások) parancsot kell választania az ablak megnyitásához. Open image folder after scanning (A képmappa megnyitása a beolvasás után) Jelölje be ezt a négyzetet, ha azt szeretné, hogy az EPSON File Manager, a Windows Explorer (Windows Intéző) vagy a Macintosh Finder automatikusan megnyissa azt a mappát, amelybe az EPSON Scan program a beolvasás után a beolvasott képet mentette.
| Kattintson az OK gombra. Az EPSON Scan elkezdi a beolvasást.
A program automatikusan a választott fájlba és helyre menti a beolvasott képet. Vissza az elejére A Full Auto (Automatikus) mód használata Az EPSON Scan legelső indításakor a program Full Auto (Automatikus) módban működik, és megjelenik az EPSON Scan készenléti ablaka:
| Megjegyzés:
Ha módosítani szeretné a beolvasási üzemmódot, olvassa el A beolvasási mód megváltoztatása című részt.
| Ha egyéni felbontást szeretne beállítani vagy helyre szeretné állítani a képen lévő kifakult színeket, kattintson a Customize (Testreszabás) gombra. Ekkor megjelenik a Customize (Testreszabás) ablak:
Válassza ki a megfelelő beállításokat, és kattintson az OK gombra. (A beállítások kiválasztásával kapcsolatos részletes tájékoztatásért kattintson a Help (Súgó) gombra.)
| Kattintson a Scan (Beolvasás) gombra.
| Megjelenik a File Save Settings (Fájlmentési beállítások) ablak. A beállítások kiválasztásával kapcsolatos útmutatót lásd: Fájlmentési beállítások kiválasztása.
| Ha végzett a fájlmentési beállítások kiválasztásával, kattintson az OK gombra. Az EPSON Scan program ekkor megkezdi a beolvasást Full Auto (Automatikus) módban.
Az EPSON Scan előképet készít a képről, meghatározza a típusát (fénykép, film vagy dia), és automatikusan kiválasztja a beolvasási beállításokat. Rövid idő elteltével egy kis rögzített kép jelenik meg a képről az EPSON Scan ablakában.
|  | Megjegyzés:
Ha bármely beállítást módosítani kell, kattintson a Pause (Szünet) gombra. Ekkor visszatér az EPSON Scan készenléti ablakába. Ha meg kell szakítania a beolvasást, kattintson a Cancel (Mégse) gombra, miután megjelenik.
| Az EPSON Scan indításától függően a program a megadott helyre menti a fájlt, vagy a használt lapolvasóprogramban nyitja meg a beolvasott képet. További tudnivalók: A beolvasás befejezése.
Vissza az elejére A beolvasási mód megváltoztatása A beolvasási mód megváltoztatásához kattintson az EPSON Scan ablakának jobb felső sarkában lévő Mode (Mód) lista melletti nyílra. Ezután válassza ki a megjelenő listából a használni kívánt üzemmódot.
| Megjegyzés:
A kiválasztott üzemmód az EPSON Scan program következő elindításakor is érvényben marad.
Az alábbi üzemmódokban végzett beolvasással kapcsolatos útmutatót lásd: Full Auto (Automatikus) mód: A Full Auto (Automatikus) mód használata. Home (Otthoni) vagy Professional (Professzionális) mód: Alapvető beállítások kiválasztása. Vissza az elejére Alapvető beállítások kiválasztása Ha a Home (Otthoni) vagy a Professional (Professzionális) módban indítja el az EPSON Scan programot, az EPSON Scan főablaka jelenik meg: Home (Otthoni) mód Professional (Professzionális) mód A dokumentum vagy a fénykép beolvasása előtt az alábbi alapvető beállításokat kell kiválasztania: Az eredeti beállítása. Ezzel a beállítással adja meg az EPSON Scan programnak a beolvasandó dokumentum vagy fénykép típusát. A cél beállítása. Ezzel a beállítással adja meg az EPSON Scan programnak, hogyan szeretné a beolvasott képet felhasználni, így a program ki tudja választani a megfelelő alapértelmezés szerinti felbontást (beolvasási minőséget). Kövesse az alábbi lépéseket az EPSON Scan programban a dokumentumok vagy fényképek alapvető beállításainak kiválasztásához:
| A dokumentum típusát a következőképpen választhatja ki:
Home (Otthoni) mód: Kattintson a nyílra a Document Type (Dokumentumtípus) lista megnyitásához, és válassza ki a beolvasandó eredeti típusát. Ezután az eredeti színének kiválasztásához kattintson a Color (Színes), a Grayscale (Szürkeárnyalatos) vagy a Black & White (Fekete-fehér) gombra. Professional (Professzionális) mód: Kattintson a nyílra a Document Type (Dokumentumtípus) lista megnyitásához, és válassza a Reflective (Fényvisszaverő) lehetőséget (fénykép vagy dokumentum beolvasásához). Ezután kattintson az Auto Exposure Type (Automatikus expozíció típusa) lista melletti nyílra, és válassza a Document (Dokumentum) vagy a Photo (Fénykép) lehetőséget.
| A cél beállítását a következőképpen választhatja ki:
Home (Otthoni) mód: A Destination (Cél) mezőben kattintson a kívánt gombra attól függően, hogy miként szeretné felhasználni a beolvasott képet:
| Screen/Web (Képernyő/web) – csak számítógép-képernyőn megjelenített vagy interneten közzétett képek esetén. Printer (Nyomtató) – nyomtatásra szánt képek esetén, amelyeket szerkeszthető szöveggé szeretne átalakítani egy OCR (optikai karakterfelismerő) program segítségével. Other (Egyéb) – ha egy adott felbontást szeretne megadni egyéb célból.
Professional (Professzionális) mód: Kattintson a nyílra az Image Type (Képtípus) lista megnyitásához, és válassza ki a beolvasandó kép pontos típusát.
Image Type (Képtípus) | A beolvasandó kép típusa
48-bit Color (48 bites színes) | Színes fénykép, amelyet 48 bites képszerkesztő programban szeretne módosítani
24-bit Color (24 bites színes) | Színes fénykép
Color Smoothing (Színkiegyenlítés) | Színes grafika, például diagram vagy grafikon
16-bit Grayscale (16 bites szürkeárnyalatos) | Fekete-fehér fénykép sok szürkeárnyalattal
8-bit Grayscale (8 bites szürkeárnyalatos) | Fekete-fehér fénykép kevés szürkeárnyalattal
Black & White (Fekete-fehér) | Dokumentum fekete színű szöveggel, illetve vonalrajzzal
| Az EPSON Scan program a kiválasztott eredeti és a célbeállítások alapján beállítja a megfelelő alapértelmezett felbontást. A beolvasás folytatásához olvassa el a A beolvasási felbontás kiválasztása című részt.
Vissza az elejére A beolvasási felbontás kiválasztása Home (Otthoni) módban csak akkor módosíthatja a felbontást, ha a Destination (Cél) beállításaként az Other (Egyéb) lehetőséget választotta. Professional (Professzionális) módban azonban bármikor módosíthatja a felbontás beállítását. Mielőtt a beolvasási felbontást kiválasztaná, gondolja át, hogy a beolvasás előtt vagy után fel szeretné-e nagyítani a képeket. Kövesse az itt szereplő irányelveket: Ha nem nagyítja fel a képeket: Ha a képeket 100%-os vagy kisebb méretben olvassa be és később sem nagyítja fel, akkor elfogadhatja az EPSON Scan által az eredeti és a célbeállítás alapján választott Resolution (Felbontás) beállítást. Ha a képeket a beolvasáskor nagyítja fel (ehhez növelje a Target Size (Cél méret) beállítását): Ha az EPSON Scan programban felnagyítja a képeket, hogy később nagyobb méretben használhassa őket, akkor elfogadhatja az EPSON Scan által az eredeti és a célbeállítás alapján választott Resolution (Felbontás) beállítást. Ha az eredeti méretükben olvassa be a képeket, de később képszerkesztő program segítségével felnagyítja őket: Ha a képeket képszerkesztő program segítségével később fel szeretné nagyítani, a jó képminőség nagyítás utáni megőrzése érdekében növelnie kell a Resolution (Felbontás) beállítás értékét. Ugyanolyan mértékben növelje a felbontást, amellyel a kép méretét is növelni fogja. Ha például a felbontás értéke 300 dpi (képpont/hüvelyk), de a kép méretét 200%-kal fogja növelni a képszerkesztő programban, módosítsa a Resolution (Felbontás) beállítás értékét 600 dpi-re az EPSON Scan programban. Kattintson a Resolution (Felbontás) lista melletti nyílra, és válassza ki azt a képpont/hüvelyk értéket, amellyel a beolvasást szeretné végezni. Az alábbi táblázat ehhez nyújt néhány irányelvet:
A beolvasott képpel végzendő feladatok | Javasolt beolvasási felbontás
Küldés e-mailben, feltöltés az internetre, megtekintés csak képernyőn | 96–150 dpi
Nyomtatás, átalakítás szerkeszthető szöveggé (OCR) | 300 dpi
Faxolás | 200 dpi
Nagyítás a 100%-os méretben történő beolvasás után | Ugyanolyan mértékben növelje a Resolution (Felbontás) beállítás értékét, amellyel a kép méretét is növelni fogja a beolvasás után.
A Resolution (Felbontás) értékének kiválasztása után előképet készíthet a képről, és minden szükséges beállítást elvégezhet. A beolvasás folytatásához olvassa el a Beolvasási terület – előkép megjelenítése és módosítás című részt. Vissza az elejére Beolvasási terület – előkép megjelenítése és módosítás Miután a Home (Otthoni) vagy a Professional (Professzionális) módban kiválasztotta az alapvető beállításokat és a felbontást, előképet készíthet a képről, és kiválaszthatja vagy módosíthatja a képek beolvasni kívánt területét. Az EPSON Scan program a képernyőn külön Preview (Előkép) ablakban jeleníti meg az előképeket. Az előkép kétféle típusú lehet: A normál előkép az előképeket teljes egészében jeleníti meg. A beolvasási terület kijelölését és a képminőség beállításait kézzel kell elvégeznie. A Normal (Normál) beállítás a Professional (Professzionális) módban az előkép alapértelmezett típusa, de a Home (Otthoni) módban is ki lehet választani, ha elérhető. A miniatűr előkép miniatűrként jeleníti meg az előképeket. Az EPSON Scan program automatikusan meghatározza a beolvasási terület széleit, és a képekre az automatikus expozíciós beállításokat alkalmazza. A Thumbnail (Miniatűr) beállítás a Home (Otthoni) módban az előkép alapértelmezett típusa, de a Professional (Professzionális) módban is ki lehet választani, ha elérhető.
| Megjegyzés:
A dokumentum típusától és az egyéb beállításoktól függően előfordulhat, hogy a normál előkép lesz automatikusan kiválasztva, a miniatűr előképre pedig nem válthat át.
A Home (Otthoni) vagy a Professional (Professzionális) módban az előképek megtekintéséhez kövesse az alábbi lépéseket:
| Kattintson az EPSON Scan ablakának alján lévő Preview (Előkép) gombra. Ha ellenőrizni vagy módosítani szeretné az előkép típusát, kattintson a Preview (Előkép) gomb melletti nyílra, amennyiben elérhető.
Az EPSON Scan program előzetesen beolvassa a kép(ek)et, és az alábbi Preview (Előkép) ablakok egyikében jeleníti meg őket. A normál előkép A miniatűr előkép
| A Thumbnail (Miniatűr) előkép esetén az alábbi képbeállításokat végezheti el:
| A kép nagyításához kattintson duplán a miniatűrre, illetve kattintson a miniatűrre, majd pedig a Preview (Előkép) ablak tetején lévő Full Size (Teljes méret) lapra. A kép elforgatásához vagy vízszintes tükrözéséhez (tükörkép) kattintson a miniatűrre, majd pedig a forgatás vagy a tükrözés ikonra. A kép széleinek levágása érdekében a beolvasási terület módosításához olyan kijelölő keretet készíthet és helyezhet a megfelelő helyre, amely a beolvasási terület széleit jelzi. További tudnivalók: A beolvasási terület megadása kijelölő kerettel. A képminőség beállításához kattintson a módosítani kívánt kép(ek)re, majd végezze el a beállításokat A szín- és egyéb képbeállítások módosítása című részben leírtak szerint. Ha az elvégzett módosításokat az összes képre szeretné alkalmazni, kattintson az All (Mind) gombra.
| A Normal (Normál) előkép esetén az alábbi képbeállításokat végezheti el:
| A beolvasási terület kijelöléséhez kattintson az automatikus elhelyezés ikonra, amely elhelyezi a képterület széleit jelző kijelölő keretet. A beolvasási terület módosításához a kijelölő keret áthelyezhető. További tudnivalók: A beolvasási terület megadása kijelölő kerettel.
|  | Megjegyzés:
Ha a beolvasást az eredetitől eltérő méretben végzi, először ki kell választania a Target Size (Cél méret) beállítás értékét, amellyel automatikusan létrehozza az adott mérettel arányos kijelölő keretet. Útmutató: A beolvasási méret kiválasztása. Ezután a kijelölő keretet átmásolhatja minden egyes képre, amelyet ugyanezzel a mérettel kíván beolvasni.
A kép nagyításához kattintson a beolvasási terület egyik pontjára, majd a Zoom (Nagyítás) gombra. Az EPSON Scan ekkor újból elvégzi az előzetes beolvasást, és a Zoom (Nagyítás) lapon nagyobb előképet jelenít meg. (A többi kép előképe továbbra is az eredeti méretben látható a Preview (Előkép) lapon.) A képminőség beállításához kattintson a módosítani kívánt kép(ek)re, majd végezze el a beállításokat A szín- és egyéb képbeállítások módosítása című részben leírtak szerint.
| Ha végzett a beolvasási terület beállításával, valamint a szín- és képbeállítások módosításával, és eddig még nem tette ezt meg, kiválaszthatja a beolvasott kép méretét. Útmutató: A beolvasási méret kiválasztása.
A beolvasási terület megadása kijelölő kerettel A kijelölő keret mozgó pontozott vonal, amely az előkép szélein jelenik meg, és a beolvasási területet jelzi. A kijelölő keretet áthelyezheti, beállíthatja a méretét, valamint a kép különböző területeinek külön fájlokba történő beolvasásához több kijelölő keretet is készíthet ugyanazon a képen (csak a normál előképen). Kövesse az alábbi lépéseket:
| Kijelölő keret megrajzolásához vigye a kurzort az előkép fölé. A mutató ekkor szálkeresztté változik.
| Helyezze a mutatót arra a helyre, ahová a kijelölő keret sarkát szeretné helyezni, majd kattintson egyet. Tartsa lenyomva az egérgombot, és húzza a szálkeresztet a kívánt beolvasási terület ellenkező sarka fölé. Ezután engedje fel az egérgombot. Ekkor megjelenik a kijelölő keretet jelző mozgó, szaggatott vonal.
| A kijelölő keretet a következőképpen módosíthatja:
| A kijelölő keret áthelyezéséhez vigye a kurzort a kijelölő keretbe. A mutató ekkor kéz alakúvá változik. Kattintson az egérrel, és húzza a kívánt helyre a kijelölő keretet. A kijelölő keret átméretezéséhez vigye a kurzort a kijelölő keret egyik sarka vagy széle fölé. A mutató ekkor egyenes vagy ferde szögben álló kettős nyíllá változik. Kattintson az egérrel, majd húzza a szegélyt vagy a sarkot a kívánt méret eléréséig.
|  | Megjegyzés:
Ahhoz, hogy a kijelölő keret mozgását csak a vízszintes vagy a függőleges irányra korlátozza, tartsa lenyomva a Shift billentyűt a kijelölő keret mozgatása közben. A kijelölő keret átméretezésekor az aktuális arányok megőrzéséhez tartsa lenyomva a Shift billentyűt a kijelölő keret átméretezése közben.
| Több kijelölő keret (legfeljebb 50; csak Normál előkép esetén) megrajzolásához kövesse az 1–3. lépésekben leírtakat, vagy kattintson a kijelölő keret másolása ikonra, hogy további, az előzővel megegyező méretű kijelölő kereteket készíthessen. Az összes kijelölő keret áthelyezhető és átméretezhető a 3. lépésben leírtak szerint. A kijelölő keretek törléséhez kattintson a megfelelő keretbe, majd a kijelölő keret törlése ikonra.
|  | Megjegyzés:
Ha a külön beszerezhető Multi Photo Feeder adagolóval végzi el a beolvasást, egyszerre csak egyetlen kijelölő keretet hozhat létre.
Vissza az elejére A szín- és egyéb képbeállítások módosítása Miután elkészítette az előképet a képekről, és a beolvasási területet is beállította, szükség esetén módosíthatja a képminőséget. Az EPSON Scan program számos beállítást kínál a szín javítására, valamint az élesség, a kontraszt és a képminőséget befolyásoló egyéb tényezők módosítására. A beállítások elvégzése előtt ne felejtsen el a módosítani kívánt képre vagy a megfelelő terület kijelölő keretére kattintani. Professional (Professzionális) módban lefelé görgetve kell megjeleníteni az EPSON Scan főablakának Adjustments (Beállítások) területét: Az alábbi táblázat a Home (Otthoni) és/vagy a Professional (Professzionális) módban elérhető beállításokat mutatja be. A beállításokkal kapcsolatos részletes tájékoztatásért kattintson az EPSON Scan ablakában lévő Help (Súgó) gombra. Miután végzett a beállításokkal, a beolvasott képeket átméretezheti (ehhez olvassa el A beolvasási méret kiválasztása című részt), vagy megkezdheti a beolvasást (lásd A beolvasás befejezése című részt).
Beállítás | Elérhető módok és leírás
Color Restoration (Színhelyreállítás) | Home (Otthoni) és Professional (Professzionális): Automatikusan helyreállítja a kifakult képek színeit.
Brightness (Fényerő) | Home (Otthoni) és Professional (Professzionális): A teljes kép fényességét állítja be. Home (Otthoni) módban kattintson a Brightness (Fényerő) gombra a Brightness (Fényerő) beállítás eléréséhez. Professional (Professzionális) módban kattintson az Image Adjustment (Képbeállítás) gombra a Brightness (Fényerő) beállítás eléréséhez.
Contrast (Kontraszt) | Home (Otthoni) és Professional (Professzionális): A fényesebb és a sötétebb területek közötti eltérést állítja be a teljes képen. Home (Otthoni) módban kattintson a Brightness (Fényerő) gombra a Contrast (Kontraszt) beállítás eléréséhez. Professional (Professzionális) módban kattintson az Image Adjustment (Képbeállítás) gombra a Contrast (Kontraszt) beállítás eléréséhez.
Saturation (Színtelítettség) | Csak Professional (Professzionális): A színek élénkségét állítja be a teljes képen. A Saturation (Színtelítettség) beállítás eléréséhez kattintson az Image Adjustment (Képbeállítás) gombra.
Color Balance (Színegyensúly) | Csak Professional (Professzionális): A vörös, a zöld és a kék szín egyensúlyát állítja be a teljes képen. A Color Balance (Színegyensúly) beállítás eléréséhez kattintson az Image Adjustment (Képbeállítás) gombra.
Auto Exposure (Automatikus expozíció) | Home (Otthoni): Automatikusan beállítva. Professional (Professzionális): Kattintson az Auto Exposure (Automatikus expozíció) gombra. A beállítás folytonos bekapcsolásához kattintson a Configuration (Konfiguráció) gombra, lépjen a Color (Szín) lapra, és válassza ki a Continuous auto exposure (Folytonos automatikus expozíció) lehetőséget. Az expozíció szintjét a csúszka segítségével állíthatja be.
Unsharp Mask Filter (Kontúrélesítési szűrő) | Home (Otthoni): Automatikusan beállítva. Professional (Professzionális): Kapcsolja be, hogy az élesebb kép érdekében a kép különböző területeinek kontúrjai élesebbek legyenek. Az élesség mértéke állítható. Kapcsolja ki, hogy a kontúrok lágyabbak maradjanak.
Descreening Filter (Rácshiba-eltávolító szűrő) | Home (Otthoni) és Professional (Professzionális): Eltávolítja a csíkos mintázatot, amely a kép finoman árnyékolt területein, például bőrszínek esetében jelenhet meg. Magazinban vagy újságban lévő képek beolvasásakor is javítja az eredményt, ahol az eredeti nyomtatási eljárásban rácsrabontást alkalmaztak. A rácshiba-eltávolító szűrő eredménye csak a beolvasott képen jelenik meg, az előképen nem.
Histogram (Hisztogram) | Csak Professional (Professzionális): Grafikus felületet biztosít a csúcsfény-, a mélyárnyék- és a gammaszint beállításához. Kizárólag haladó felhasználók számára. A Histogram (Hisztogram) beállítás eléréséhez kattintson a Histogram Adjustment (Hisztogram beállítása) gombra.
Tone Correction (Árnyalatkorrekció) | Csak Professional (Professzionális): Grafikus felületet kínál az árnyalatszintek egyedi beállításához. Kizárólag haladó felhasználók számára. A Tone Correction (Árnyalatkorrekció) beállítás eléréséhez kattintson a Tone Correction (Árnyalatkorrekció) gombra.
Threshold (Küszöbérték) | Home (Otthoni) és Professional (Professzionális): Azt a szintet állítja be, amelyen a szöveg és a vonalrajzok fekete színű területeit körvonal veszi körül, javítva ezzel az OCR-programokban a szövegfelismerést. (Csak a Black & White (Fekete-fehér) képtípus-beállítás esetén használható.) Home (Otthoni) módban kattintson a Brightness (Fényerő) gombra a Threshold (Küszöbérték) beállítás eléréséhez.
| Megjegyzés:
Ha beállítás közben meg szeretné tekinteni a piros, a zöld és a kék szín szintjét az előkép adott pontjain, kattintson az előkép ablak denzitométer ikonjára, majd kattintson a kép megfelelő pontjára. Részletes tájékoztatást az EPSON Scan súgójában talál. Az előképen látható kép típusától és a választott egyéb beállításoktól függően előfordulhat, hogy a bizonyos beállítások nem érhetők el, illetve értéküket automatikusan kiválasztja a program. A Configuration (Konfiguráció) gombra kattintva, majd a megjelenő ablak beállításainak módosításával testre szabhatja az EPSON Scan program bizonyos beállításainak működését. Részletes tájékoztatást az EPSON Scan súgójában talál. Az előképen végzett képminőségi beállítások visszavonásához kattintson a Reset (Alaphelyzet) gombra (ha elérhető), kapcsolja ki az adott beállítást, vagy készítsen új előképet.
Vissza az elejére A beolvasási méret kiválasztása A képeket eredeti méretükben is beolvashatja, vagy tetszés szerint kicsinyítheti és nagyíthatja a méretüket a beolvasás során. Home (Otthoni) vagy Professional (Professzionális) módban a Target Size (Cél méret) beállítás segítségével végezheti el ezeket a műveleteket. Home (Otthoni) mód Professional (Professzionális) mód Ha egy meghatározott méretben (például 8 × 10 hüvelyk) szeretné beolvasni a képet, akkor az előkép létrehozása után, de még a kijelölő kerettel jelzett beolvasási terület beállítása előtt válassza ki a Target Size (Cél méret) beállítás megfelelő értékét. Ezzel a megfelelő oldalarányúra állítja be a beolvasási területet, így a kép szélei nem lesznek levágva. Az előkép megjelenítésével kapcsolatos útmutatót a Beolvasási terület – előkép megjelenítése és módosítás című részben olvashatja el. Ezután a Target Size (Cél méret) beállítás kiválasztásához kövesse az alábbi lépéseket:
| Lehetősége van előre meghatározott beolvasási méret kiválasztására a Target Size (Cél méret) listából. Kattintson a lista melletti nyílra, és válassza ki a kívánt méretet. Ekkor a választott mérettel arányos kijelölő keret (szaggatott vonal) jelenik meg az előképen:
| Ha olyan méretet szeretne használni, amely nem szerepel a Target Size (Cél méret) listában, egyéni beolvasási méretet is létrehozhat. Kattintson a lista melletti nyílra, és válassza a Customize (Testreszabás) parancsot. Ekkor megjelenik a Target Size (Cél méret) ablak:
Írja be az egyéni méret nevét és méreteit, és kattintson a Save (Mentés), majd az OK gombra. Az új méret megjelenik a Target Size (Cél méret) listában.
| Professional (Professzionális) módban további eszközök segítségével még pontosabban beállíthatja a méretet. Az eszközök megjelenítéséhez kattintson a Target Size (Cél méret) beállítás mellett lévő + (Windows) vagy (Macintosh) ikonra:
| Ha a képet egy adott százalékos mértékben szeretné átméretezni, állítsa be a Scale (Méret) beállítás értékét. A kép levágási módjának megváltoztatásához kapcsolja be vagy ki a Trimming (Levágás) funkciót. (Részletes tájékoztatást az EPSON Scan súgójában talál). A beolvasási méret arányainak szabad megváltoztatásához kattintson a zárolás ikonra. Eztán módosítsa a kijelölő keretet, vagy adja meg a szélesség és a hosszúság új értékét.
| A beolvasási méret kiválasztása után az egér segítségével a beolvasni kívánt képterületre húzhatja a kijelölő keretet. Részletes tájékoztatás: A beolvasási terület megadása kijelölő kerettel. A kijelölő keret oldalainak aránya nem változik a beállítás közben.
Ha fekvő vagy álló tájolású kép esetén el kell forgatnia a kijelölő keretet, kattintson a tájolás ikonra. (Az ikon nem érhető el, ha a Target Size (Cél méret) beállítás Original (Eredeti) értéke mellett végzi a beolvasást.)
|  | Megjegyzés:
A Target Size (Cél méret) eszközök használatával kapcsolatos további tudnivalókért kattintson az EPSON Scan ablakában lévő Help (Súgó) gombra.
| Most már megkezdheti a kép(ek) beolvasását. Az útmutatóért olvassa el A beolvasás befejezése című részt.
Vissza az elejére A beolvasás befejezése A beolvasási beállítások kiválasztása után megkezdheti a beolvasási műveletet. Kattintson a Scan (Beolvasás) gombra. Néhány pillanat múlva a képek beolvasása megkezdődik. A beolvasást követő teendők attól függőek, hogyan indította el a beolvasást: Ha az EPSON Scan programot önálló programként indította el, a File Save Settings (Fájlmentési beállítások) ablak jelenik meg. Ekkor kiválaszthatja a mentéshez a beolvasott fájlok nevét és helyét. Részletes tájékoztatás: Fájlmentési beállítások kiválasztása. Ha a beolvasást lapolvasóprogramból (például az Adobe Photoshop Elements programból) indította, a beolvasott kép(ek) a program ablakában jelennek meg. Kattintson a Close (Bezárás) gombra az EPSON Scan ablakának bezárásához és a képek megtekintéséhez a programban. Ha a beolvasást az EPSON File Manager programból vagy a Start (Indítás) gomb megnyomásával indította, a beolvasott képek miniatűr előképe jelenik meg az EPSON File Manager ablakában.
|  | Megjegyzés:
Amennyiben a beolvasott képek nem jelennek meg, az EPSON File Manager ablakának bal oldalán válassza ki azt a mappát, amelybe mentette őket.
Ha a beolvasott képeket az EPSON Creativity Suite csomag programjainak egyikében szeretné használni, jelölje be a kívánt képek miniatűrje alatti jelölőnégyzetet. A képek az EPSON File Manager ablakának alsó részén lévő My Selection (Kiválasztott képek) mezőben jelennek meg. Ezután válassza ki a megfelelő feladatikont az ablak felső részében:
Feladatikon | Részletes útmutató helye
Scan and Copy (Beolvasás és másolás) | Útmutató: A lapolvasó fénymásolóként történő használata.
Copy to Fax (Másolás és faxolás) | Az útmutatót lásd az EPSON File Manager vagy a Copy Utility (Másolás segédprogram) súgójában.
Attach to e-mail (Csatolás e-mailhez) | Útmutató: Közvetlen beolvasás e-mailbe.
Use Image (Kép használata) | Az útmutatót lásd az EPSON File Manager vagy az Image Clip Palette program súgójában.
|  | Megjegyzés:
A beolvasott képek mentése után úgy is elindíthatja az EPSON File Manager programot, ha a képfájlt vagy a képeket tartalmazó mappát az asztalon található EPSON File Manager ikonra húzza az egér segítségével.
Vissza az elejére |