| Kezdőlap > Film és diák beolvasása Beolvasás indítása más lapolvasóprogrammal A lapolvasóval végzett beolvasáshoz bármilyen TWAIN-kompatibilis lapolvasóprogramot használhat, például az Adobe Photoshop Elements vagy az ArcSoft PhotoImpression programot. Nyissa meg a programot, beolvasóprogramként válassza ki az EPSON Scan programot, és megkezdheti a beolvasást. Ha végzett a beolvasással, a beolvasott kép megjelenik a lapolvasóprogramban, így azt módosíthatja, kinyomtathatja és mentheti is.
| Indítsa el a lapolvasóprogramot.
Kattintson duplán a program asztalon található ikonjára (ha van ilyen), vagy hajtsa végre az alábbi műveletek egyikét: Windows: Válassza a Start > All Programs (Minden program) vagy Programs (Programok) > programmappa > programikon lehetőséget. Mac OS X: Nyissa meg az Applications (Programok) mappát, válassza ki a program mappáját, és kattintson a program ikonjára.
| Hajtsa végre az alábbi műveletek egyikét:
Photoshop Elements: Kattintson az Edit and Enhance Photos (Fényképek szerkesztése és javítása) lehetőségre, nyissa meg a File (Fájl) menüt, és válassza az Import (Importálás) parancsot.
|  | Megjegyzés:
A Photoshop Elements program Start from Scratch (Indítás a kezdetektől) vagy Quickly fix Photos (Gyors fényképjavítás) funkcióival is elvégezheti a beolvasást. Erről további tájékoztatást a Photoshop Elements súgójában talál. (A Photoshop Elements 3.0 kizárólag Windows XP vagy 2000, illetve Mac OS X 10.2.8 vagy újabb operációs rendszerrel használható.)
PhotoImpression: Nyissa meg a File (Fájl) menüt, és válassza a Get Photo (Fénykép beolvasása), majd a Camera/Scanner (Fényképezőgép/lapolvasó) lehetőséget.
| Válassza az EPSON Perfection 3490/3590 lapolvasót.
Egyes programokban először „forráseszközként” kell a lapolvasót kiválasztania. Ha megjelenik a Select Source (Forrás kiválasztása) lehetőség, először ezt válassza, majd jelölje ki a lapolvasót.
|  | Megjegyzés a Windows XP felhasználói számára:
A lapolvasóhoz ne válassza ki az Import (Importálás) vagy az Acquire (Beolvasás) lista WIA elemét; a lapolvasó ekkor nem működik megfelelően.
Az EPSON Scan program automatikusan elindul. A program használatával kapcsolatos útmutatót lásd: Az EPSON Scan beállításainak kiválasztása. |