Εμφανίζεται μήνυμα σφάλματος και ο σαρωτής δεν σαρώνει
Σε περιβάλλον Windows XP Home Edition, XP Professional ή 2000 Professional με σύνδεση USB 2.0, ο σαρωτής μπορεί να σταματήσει τη σάρωση και να εμφανιστεί το μήνυμα, "Δεν είναι δυνατή η σωστή επικοινωνία με το σαρωτή. Βεβαιωθείτε ότι ο σαρωτής είναι ενεργοποιημένος, σωστά συνδεδεμένος και ρυθμισμένος για σάρωση. Εάν χρησιμοποιείτε σύνδεση SCSI, κάντε επανεκκίνηση του υπολογιστή".
Σε αυτήν την περίπτωση, ακολουθήστε τα παρακάτω βήματα, για να εγκαταστήσετε μια ενημερωμένη έκδοση κώδικα.

1. Βεβαιωθείτε ότι ο σαρωτής είναι σωστά συνδεδεμένος με τον υπολογιστή σας και ότι είναι ενεργοποιημένος. Βεβαιωθείτε ότι είναι κλειστές όλες οι εφαρμογές που δεν είναι απαραίτητες.
2. Τοποθετήστε το CD λογισμικού του σαρωτή στη μονάδα CD-ROM. Εάν το πρόγραμμα Εγκατάστασης ξεκινήσει αυτόματα, κάντε κλικ στο κουμπί "Έξοδος".
3. Για χρήστες των Windows XP:
   Κάντε κλικ στο κουμπί "Έναρξη", στην επιλογή "Ο Υπολογιστής μου" και, στη συνέχεια, ενεργοποιήστε την επιλογή EPSON. Επιλέξτε την εντολή "Άνοιγμα" από το μενού "Αρχείο".
   Για χρήστες των Windows 2000:
   Κάντε διπλό κλικ στο εικονίδιο "Ο Υπολογιστής μου", ενεργοποιήστε την επιλογή EPSON και, στη συνέχεια, επιλέξτε την εντολή "Άνοιγμα" από το μενού "Αρχείο".
4. Κάντε διπλό κλικ στο αρχείο esuf52e.exe στο φάκελο u2patch.
5. Αφού εγκατασταθεί η ενημερωμένη έκδοση κώδικα, αποσυνδέστε το καλώδιο USB από τον υπολογιστή σας και, στη συνέχεια, επανασυνδέστε το στην ίδια θύρα.

Σημείωση:
Εάν αλλάξετε θύρες USB, θα χρειαστεί να εγκαταστήσετε ξανά την ενημερωμένη έκδοση κώδικα.
Πνευματικά δικαιώματα(C) 2005 της Seiko Epson Corporation

NPDJZ-01149-01