| Kezdőlap > Biztonság Fontos biztonsági előírások A másolásra vonatkozó korlátozások Olvassa el az itt szereplő összes előírást, és tartsa be a lapolvasón feltüntetett összes figyelmeztetést és előírást is. A jelen dokumentumban a Vigyázat!, a Figyelem! és a Megjegyzés címkével jelölt utasítások az alábbiakat jelzik:
|  | Vigyázat!
Az ilyen utasításokat a testi sérülések elkerülése érdekében gondosan be kell tartani.
|  | Figyelem!
Az ilyen utasításokat a berendezés sérüléseinek elkerülése érdekében kell betartani.
|  | Megjegyzés
Az ilyen részek a készülék használatára vonatkozó fontos információkat és hasznos tanácsokat tartalmaznak.
A lapolvasót olyan közel helyezze a számítógéphez, hogy a csatlakozókábel ne feszüljön. Ne használja és ne tárolja a lapolvasót vagy a váltóáramú adaptert a szabadban, erősen szennyezett vagy poros területen, vizes környezetben, sugárzó hő közelében, ütésnek vagy rázkódásnak kitett helyen, magas hőmérsékletű vagy magas páratartalmú helyen, közvetlen napfényen, erős fényforrásokhoz közel, valamint gyors hőmérséklet- és páratartalom-változásoknak kitett helyeken. Nedves kézzel ne nyúljon a készülékhez. A lapolvasót és a váltóáramú adaptert elektromos csatlakozóaljzat közelébe helyezze el, hogy a tápkábelt könnyen ki tudja húzni az aljzatból.
|  | Figyelem!
Ellenőrizze, hogy a váltóáramú tápkábel műszaki adatai megfelelnek az érvényes helyi biztonsági szabványoknak.
Vigyázzon, hogy a váltóáramú tápkábel ne legyen kitéve dörzsölődésnek, ne érintkezzen éles felületekkel, ne törjön meg és ne csavarodjon össze. Ne helyezzen tárgyakat a váltóáramú tápkábelre, és úgy helyezze el az adaptert és a tápkábelt, hogy ne lehessen rálépni vagy belebotlani. Különösen ügyeljen arra, hogy a tápkábelek ne törjenek meg azokon a pontokon, ahol a váltóáramú adapterbe csatlakoznak. Csak a lapolvasóhoz mellékelt A291B/E típusú váltóáramú adaptert szabad használni. Más típusú adapter használata tüzet, elektromos zárlatot vagy sérülést okozhat. A váltóáramú adaptert ahhoz a lapolvasóhoz tervezték, amellyel együtt megvásárolható. Ne próbálja meg a műszaki leírástól eltérő elektromos eszközzel használni. Csak a váltóáramú adapter címkéjén meghatározott típusú áramforrást szabad alkalmazni, és az áramellátást mindig közvetlenül a helyi szabványnak megfelelő elektromos aljzatból biztosítsa a helyi biztonsági szabványok előírásainak megfelelő váltóáramú tápkábel csatlakoztatásával. Ha a terméket kábel segítségével számítógéphez vagy egyéb eszközhöz csatlakoztatja, ügyeljen a csatlakozók megfelelő behelyezésére. A csatlakozókat csak meghatározott irányban szabad behelyezni. Ha rosszul illeszti be a csatlakozót, károsíthatja a kábellel összekapcsolt mindkét készüléket. Ne használjon olyan aljzatot, amely gyakran ki- és bekapcsolódó készülékekkel (például fénymásolókkal vagy légkondicionáló rendszerekkel) azonos áramkörre van kötve. Ha hosszabbítókábellel használja a lapolvasót, ügyeljen arra, hogy az összes csatlakoztatott berendezés amperben mért áramfelvétele ne haladja meg a hosszabbítókábel megengedett áramerősségét. Arra is ügyeljen, hogy az aljzatba csatlakozó összes készülék együttes áramfelvétele ne haladja meg az aljzat esetében megengedett áramerősséget. Ne terhelje túl a csatlakozóaljzatot. Soha ne szedje szét, ne módosítsa és ne próbálja megjavítani a váltóáramú adaptert, a tápkábelt, a lapolvasót vagy annak valamely kiegészítőjét, kivéve azt az esetet, ha az adott művelethez részletes leírást talál a lapolvasó használati útmutatóiban. Ne dugjon semmilyen tárgyat a készülék nyílásaiba, mert feszültség alatt álló veszélyes pontokhoz érhet hozzá, illetve rövidzárlatot okozhat a készülékben. Óvakodjon azoktól a helyzetektől, amelyek áramütést okozhatnak. Ha a következő helyzetek bármelyike előállna, húzza ki a konnektorból a lapolvasót és a hálózati adaptert, majd forduljon a javításhoz értő szakemberhez: a tápkábel vagy a csatlakozó megsérült; folyadék került a lapolvasóba vagy a hálózati adapterbe; a lapolvasó vagy a hálózati adapter a földre esett vagy a burkolata megsérült; a lapolvasó vagy a hálózati adapter a normálistól eltérően működik vagy teljesítményében észrevehető változás állt be. (Ne módosítsa olyan vezérlőeszközök beállításait, amelyeket a használati utasítások nem ismertetnek.) Tisztítás előtt húzza ki a hálózati adapter kábeleit a konnektorból és a lapolvasóból. A tisztításhoz csak nedves ruhát használjon. Ne tisztítsa a lapolvasót folyékony vagy aeroszolos tisztítószerrel. Ha hosszabb ideig nem szándékozik használni a lapolvasót, húzza ki a hálózati adaptert a konnektorból. A Hongkong és Szingapúr területén élő felhasználók figyelmébe: A biztosítékokat kizárólag megfelelő méretű és besorolású biztosítékkal cserélje ki. Az Egyesült Államok területén élő felhasználók figyelmébe: Ez a termék higanytartalmú (Hg) lámpát tartalmaz. A helyes ártalmatlanítással vagy újrafelhasználással kapcsolatban vegye figyelembe a megfelelő állami és helyi szabályozást. Ne dobja ki a szemétbe. A másolásra vonatkozó korlátozások A lapolvasó felelősségteljes és jogszerű használata érdekében tartsa be az alábbi korlátozásokat. A törvény tiltja a következő dolgok másolását: Bankjegy, érme, állami kibocsátású értékpapír, államkötvény, önkormányzati értékpapír Használatlan postabélyeg, nyomtatott bélyeget tartalmazó levelezőlap és minden egyéb, érvényes bérmentesítést tartalmazó hivatalos postai cikk Állami illetékbélyeg, a jogi eljárások betartásával kibocsátott értékpapírok A következő dolgok másolásakor járjon el a kellő körültekintéssel: Magánkibocsátású értékpapírok (részvény, pénzre váltható utalvány, csekk stb.), bérlet, engedményre feljogosító utalványok stb. Igazolvány, útlevél, jogosítvány, alkalmassági tanúsítvány, behajtási engedély, ebédjegy, étkezési utalvány stb. A szerzői jogi védelem alá eső anyagok felelősségteljes felhasználása A lapolvasók a szerzői jogi védelem hatályába tartozó dokumentumok másolására is alkalmasak, de az ilyen anyagok másolása nem jogszerű. Amennyiben nem hozzáértő jogász tanácsa szerint jár el, publikált anyagok másolása előtt mindig kérje a szerzői jog tulajdonosának engedélyét. Vissza az elejére |