| Kezdőlap > Speciális beolvasási feladatok A lapolvasó fénymásolóként történő használata A lapolvasót – egy számítógéphez csatlakoztatott nyomtatóval kiegészítve – fénymásolóként is használhatja. A másoláskor azonban olyan többletszolgáltatásokat is igénybe vehet, mint a nagyítás és kicsinyítés, a fakó színek helyreállítása, a pornyomok eltávolítása, a szöveg olvashatóságának javítása, valamint a kép fényerejének és kontrasztjának módosítása.
| Helyezze az eredeti dokumentumot, fényképet, filmet vagy diát a lapolvasóra. További útmutatást az alábbi témakörökben talál:
| Dokumentumok és fényképek elhelyezése Film és diák elhelyezése (Perfection 3490 Photo) Film és diák elhelyezése (Perfection 3590 Photo)
| Indítsa el az EPSON Copy Utility (Másolás) segédprogramot a következőképpen:
| Indítsa el az EPSON File Manager programot (lásd: Beolvasás indítása az EPSON Creativity Suite programcsomaggal). Ezután kattintson az ablak tetején lévő Scan and Copy (Beolvasás és másolás) ikonra. Nyomja meg a Copy (Másolás) gombot. Windows: Válassza a Start > Programs (Programok) vagy All programs (Minden program) > EPSON Creativity Suite > Copy Utility > EPSON Copy Utility parancsot. Mac OS X: Nyissa meg az Applications (Programok) > EPSON > Creativity Suite > Copy Utility mappákat, és kattintson duplán az EPSON Copy Utility (Másolás segédprogram) ikonra.
Ekkor megjelenik a Copy Utility (Másolás segédprogram) ablak:
| Válasza ki a lapolvasóját az ablak tetején található Scanner (Lapolvasó) listából.
| Válassza ki a nyomtatóját a Printer (Nyomtató) listából.
| Válassza ki a másolandó dokumentum típusát a Source Type (Forrás típusa) legördülő listából, majd kattintson az OK gombra. Az alábbi táblázat ehhez nyújt segítséget:
Source Type (Forrás típusa) beállítás | Dokumentumtípus
Color Document (Single Page) (Színes egyoldalas dokumentum) | Szöveget vagy szöveget és képet tartalmazó színes egyoldalas dokumentum, például szórólap.
Black & White Document (Single Page) (Fekete-fehér egyoldalas dokumentum) | Szöveget vagy szöveget és képet tartalmazó fekete-fehér egyoldalas dokumentum, például levél.
Color Document (Multiple Pages) (Színes többoldalas dokumentum) | Szöveget vagy szöveget és képet tartalmazó színes többoldalas dokumentum, például brosúra.
Black & White Document (Multiple Page) (Fekete-fehér többoldalas dokumentum) | Szöveget vagy szöveget és képet tartalmazó fekete-fehér többoldalas dokumentum, például kézikönyv.
Photo (Fénykép) | Színes vagy fekete-fehér fényképek.
Negative Film (Negatív) | Színes negatív.
Positive Film (Pozitív) | Színes diák vagy pozitív.
| Válassza ki a nyomtatóba betöltött papír típusát és méretét az Output Paper (Nyomtatópapír) legördülő listából, majd kattintson az OK gombra.
|  | Megjegyzés:
Bizonyos EPSON nyomtatók esetében megjelenik a nyomtatóbeállítások ablaka. A beállítások megadásáról a nyomtató dokumentációja tartalmaz további tudnivalókat.
| Ha a másoláskor nagyítani vagy kicsinyíteni szeretné a képet, kattintson a Copy Size (Másolási méret) legördülő listára, válassza ki a nagyítás/kicsinyítés kívánt értékét, majd kattintson az OK gombra.
|  | Megjegyzés:
Ha olyan EPSON nyomtatót használ, amely támogatja a keret nélküli nyomtatást, a Margins (Margók) és a No Margins (Margók nélkül) beállítás is elérhető.
| Ha kifakult fényképet másol, és szeretné helyreállítani a színeket, jelölje be a Color Restoration (Színhelyreállítás) jelölőnégyzetet. (Ez a beállítás csak akkor elérhető, ha a Source Type (Forrás típusa) beállításnál a Photo (Fénykép), a Negative Film (Negatív) vagy a Positive Film (Pozitív) érték van megadva.)
| Ha a másolás során szeretné eltávolítani a pornyomokat a filmekről vagy a diákról, jelölje be a Dust Removal (Por eltávolítása) jelölőnégyzetet. (Ez a beállítás csak akkor elérhető, ha a Source Type (Forrás típusa) beállításnál a Negative Film (Negatív) vagy a Positive Film (Pozitív) érték van megadva.)
| Színes vagy fekete-fehér dokumentum másolásakor javíthatja a szöveg és a vonalrajzok felbontását, ha a Text Enhancement (Szöveg olvashatóságának javítása) négyzetet bejelölve hagyja. (Ez a lehetőség csak akkor elérhető, ha a Source Type (Forrás típusa) beállításnál a Document (Dokumentum) értékek egyike van megadva.)
| Ha a másoláskor szeretné módosítani az eredeti fényerejét vagy kontrasztját, használja a Brightness (Fényerő), illetve a Contrast (Kontraszt) beállítás alatt lévő csúszkát. (A Contrast (Kontraszt) beállítást csak akkor módosíthatja, ha a Source Type (Forrás típusa) beállításnál a Photo (Fénykép), a Negative Film (Negatív) vagy a Positive Film (Pozitív) érték van megadva.)
| Ha szükséges, megadhatja a másolatok számát a Number of Copies (Példányszám) legördülő listán lévő nyílra kattintva.
| A beolvasás és a nyomtatás megkezdéséhez kattintson a Copy (Másolás) gombra.
|  | Megjegyzés:
Ha a nyomtatás előtt meg szeretné tekinteni a beolvasott eredeti előképét, vagy további másolási beállításokat szeretne megadni, kattintson az ablak alján található Custom Copy (Testreszabott másolás) gombra. Ha a Custom Copy (Testreszabott másolás) szolgáltatás használatáról további információt szeretne kapni, kattintson a Copy Utility (Másolás segédprogram) Help (Súgó) elemére.